אוניברסיטת ובסטר

אוניברסיטת ובסטר (באנגלית: Webster University) היא אוניברסיטה פרטית שמרכזה בעיר ובסטר גרובס (Webster Groves), בפרוורי סנט לואיס, מיזורי, ארצות הברית. האוניברסיטה נוסדה בשנת 1915 ומפעילה רשת של קמפוסים ותוכניות לימוד בארצות הברית, באירופה, באסיה ובמתכונת מקוונת. היסטוריה האוניברסיטה נוסדה ב-1915 על ידי מסדר האחיות של לורטו (Sisters of Loretto) כמוסד להשכלה גבוהה קתולי לנשים בשם לורטו קולג'. ב-1924 שונה שם המוסד לוובסטר קולג' על שם הסנאטור דניאל ובסטר. ב-1962 התקבלו לראשונה ללימודים סטודנטים גברים. ובשנות ה-70 הוקמו קמפוסים מחוץ לארצות הברית, כחלק ממדיניות של השכלה בינלאומית. ב-1983 שונה שם המוסד לשמו הנוכחי. האוניברסיטה פועלת כמוסד ללא כוונת רווח ומדגישה שילוב של לימודים בינלאומיים. מלבד הקמפוס הראשי של האוניברסיטה בוובסטר גרובס, מפעילה האוניברסיטה קמפוסים ומרכזי לימוד במספר מדינות, ובהן: בטקסס, בפלורידה, באתונה שביוון, ז'נבה שבשווייץ, ליידן שבהולנד, וינה שבאוסטריה, גאורגיה, אוזבקיסטן ובעבר גם בלונדון ובתאילנד. בשנים 2012–2026 פעל באוניברסיטה "מכון סוזן פולגאר לשחמט" Susan Polgar's Institute For Chess (SPICE), שהקימה סוזן פולגאר. למרות הישגים רבים של הלומדים במכון, הוא נסגר בשל קשיים תקציביים. לאוניברסיטה שיתוף פעולה עם מחלקת ההגנה של ארצות הברית במסגרתה פועלות תוכניות מותאמות לאנשי צבא לתארים ראשונים ומתקדמים, כולל הכרה בקורסים מהמכללות הצבאיות השונות, ולימודים מקוונים. קישורים חיצוניים אתר האוניברסיטה הערות שוליים